ПОКАНА ЗА УЧАСТИЕ

**ХХХІV Национален младежки конкурс за поезия "Веселин Ханчев"**

Националният младежки конкурс за поезия „Веселин Ханчев” е наследник на богатите литературни традиции на Стара Загора. Неговата цел е да открива млади поетични дарования и да подпомага творческите им изяви. Организира се от Библиотека "Родина" и къща музей "Гео Милев" и е част от културния календар на Община Стара Загора.

**Условия за участие:**

* В конкурса могат да участват всички автори, навършили четиринадесет и не по-възрастни от двадесет и пет години към датата на отчитане на конкурса – 01.11.2019 г. (родени след 1 ноември 1994 г.), които нямат издадена стихосбирка.
* Всеки кандидат има право да представи от 5 до 10 поетични творби.

**С изпращането на стихотворенията си участниците в конкурса предоставят правото на библиотека "Родина", в качеството ѝ на организатор, да публикува текстовете на наградените и отличените автори.**

**Жури**

Конкурсните произведения се журират от утвърдени национални литературни творци и критици и от млади автори, лауреати на Голямата награда от конкурса през изминали години.

**Награди:**

* Първа награда – призът Златното яйце (статуетка) и издаване на самостоятелна първа стихосбирка.
* Втора награда - парична премия.
* Трета награда – парична премия.
* Присъждат се и поощрения.

**Творби на участниците се приемат до 30 септември 2019 г. на:**

* e-mail: lib@rodina-bg.org;
* факс: 042 603 950;
* с препоръчана кореспонденция на адрес: 6000 Стара Загора, бул. „Руски“ 17, Библиотека „Родина”.

**Изпратените текстове трябва да са придружени с точно посочени:**

* име, презиме и фамилия на участника;
* настоящ адрес, телефон за контакти, имейл адрес;
* дата, месец, година и място на раждане.

**Отчитане на резултатите:**

Резултатите от ХХХVІ Национален младежки конкурс за поезия „Веселин Ханчев” ще бъдат обявени на Гала вечер на отличените участници на 1 ноември 2019 г. (петък).

По традиция за всички участниците в НМКП „Веселин Ханчев” се организира Поетическа работилница с участие на журито, която през 2019 г. ще се проведе на 2 ноември (събота).

Конкурсната програма ще бъде изпратена на посочен от участника електронен адрес след 20 октомври 2019 г.

Организаторите осигуряват нощувки на преференциални цени при предварителна заявка до 30 октомври  2019 г.

Пътните и нощувката на отличените автори, които се уведомяват предварително, са за сметка на организаторите.

**Телефони за връзка, информация и заявки за хотел:**

0884477915 – Красимира Лекова, 0886463731 – Слава Драганова;

042630113, 042603950 – Библиотека „Родина”;

042614863, 042614862 – Отдел „Култура ”, Община Стара Загора.